S-10/2013

Mál þetta höfðaði sýslumaðurinn á Akranesi með ákæru 13. febrúar 2013 á hendur ákærðu, S-kk-þgf Þ-kk-þgf, kt. …, og P-kvk-þgf D-kvk-þgf R-kvk-þgf, kt. …, bæði til heimilis að Laugarbraut 19 á Akranesi. Málið var dómtekið 18. júní 2013.

Ákæruskjalið er svohljóðandi:

I.

Á hendur ákærða S-kk-þgf fyrir fíkniefnalagabrot, með því að hafa um nokkurt skeið fram til þriðjudagsins 10. desember 2012, að Laugarbraut 19, Akranesi ræktað og haft í vörslum sínum í sölu- og dreifingarskyni 33 stk. kannabisplöntur, 3 stk. 47-60 cm. að stærð og 30 stk. 5-15 cm. að stærð, auk þess að hafa haft í sinni vörslu tvo poka með samtals 5,75 g af maríhúana sem var í stofuskáp í íbúðinni.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002.

II.

Á hendur ákærðu P-kvk-þgf D-kvk-þgf fyrir hlutdeild í framangreindu broti með ákærða, með því að hafa um nokkurt skeið fram til þriðjudagsins 10. desember 2012, að Laugarbraut 19, Akranesi látið viðgangast á heimili sínu ræktun ákærða S-kk-ef, og hafa haft á heimili sínu í sölu- og dreifingarskyni efni sem upp eru talin í I. ákærulið.

Telst þetta varða við sömu ákvæði og greinir í lið I., sbr. 22. gr. almennra hegningarlaga nr. 19/1940.

III.

Þess er krafist að ákærðu verði dæmd til refsingar, til greiðslu alls sakarkostnaðar. Þess er jafnframt krafist að framangreind fíkniefni sem hald var lagt á, verði gerð upptæk, samkvæmt 5. og 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.

Ákærði S-kk-nf hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Ákærða P-kvk-nf D-kvk-nf hefur fyrir dómi skýlaust játað að hafa framið þau brot sem henni eru gefin að sök í ákæru og er játning hennar studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotin, sem réttilega eru færð til refsilaga í ákæru.

Brot ákærða S-kk-ef er réttilega heimfært til refsiákvæða en brot gegn ákvæðum laga nr. 65/1974 um ávana- og fíkniefni geta varðað allt að 6 ára fangelsi, sbr. 5. gr. laganna. Við ákvörðun refsingar ákærða verður litið til eðlis og umfangs brots hans. Brotið var vel skipulagt og þurfti ákærði að koma sér upp útbúnaði í eigin húsnæði og leggja vinnu í ræktun þeirra plantna sem um ræðir, ásamt því að um sölu fíkniefna var að ræða. Á hinn bóginn verður að hafa í huga við ákvörðun refsingar að ákærði játaði greiðlega brot sitt. Samkvæmt sakavottorði hefur ákærði frá árinu 2007 hlotið einn dóm og þrisvar gengist undir lögreglustjórasátt fyrir brot gegn lögum um ávana- og fíkniefni og umferðarlögum. Með dómi uppkveðnum 10. október 2011 var ákærði dæmdur í 30 daga fangelsi skilorðsbundið í 2 ár, fyrir brot gegn lögum um ávana- og fíkniefni, meðal annars fyrir að hafa haft í vörslum sínum fíkniefni í sölu og dreifingarskyni. Hinn 14. desember 2012 gekkst ákærði undir lögreglustjórasátt þess efnis að hann greiddi 75.000 króna sekt og hann jafnframt sviptur ökurétti í fjóra mánuði vegna ölvunaraksturs. Þá gekkst ákærði undir lögreglustjórasátt 30. maí sl. þess efnis að hann greiddi 60.000 króna sekt fyrir brot gegn 48. gr. umferðarlaga.

Það brot sem ákærði hefur nú verið sakfelldur fyrir var framið fyrir uppkvaðningu ofangreindra sátta og ber því að gera ákærða hegningarauka, sbr. 78. gr. almennra hegningarlaga eftir því sem við á. Þá rauf ákærði skilorð fyrrgreinds skilorðsdóms með brotinu. Með vísan til 60. gr. almennra hegningarlaga ber að taka upp refsingu samkvæmt þeim dómi og dæma með í þessu máli þannig að ákærða verði gerð refsing í einu lagi að teknu tilliti til 77. gr. laganna. Að þessu virtu er refsing hans hæfilega ákveðin fangelsi í þrjá mánuði, en að öllu virtu þykja ekki efni til að skilorðsbinda refsingu hans.

Við ákvörðun refsingar fyrir brot ákærðu P-kvk-ef D-kvk-ef gegn 2. gr., sbr. 4., 5. og 6. gr., laga um ávana- og fíkniefni nr. 65/1974 sbr. 1. mgr. 22. gr. almennra hegningarlaga, verður að líta meðal annars til þess að brot þeirra laut að því að rækta kannabisefni, meðal annars til sölu. Þessi háttsemi var greinilega skipulögð og tók ákærða þátt í henni ásamt sambýlismanni sínum. Eins og málið liggur fyrir samkvæmt framansögðu verður við ákvörðun refsingar að leggja til grundvallar að ákærði S-kk-nf hafi átt ríkastan þátt í framkvæmd þessara brota.

Refsing ákærðu P-kvk-ef, sem er með hreint sakavottorð, þykir hæfilega ákveðin 30 daga fangelsi en rétt þykir að fresta fullnustu refsingarinnar og falli hún niður að einu ári liðnu frá uppkvaðningu dómsins haldi ákærða almennt skilorð 57. gr. almennra hegningarlaga nr. 19/1940 með síðari breytingum.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Samkvæmt 1. mgr. 219. gr. laga um meðferð sakamála, nr. 88/2008, verður ákærðu hvoru um sig gert að greiða sakarkostnað, sem er málsvarnarlaun og ferðakostnaður verjenda ákærðu, eftir atvikum bæði á rannsóknarstigi og fyrir dómi, en þau þykja hæfilega ákveðin að meðtöldum virðisaukaskatti eins og greinir í dómsorði. Jafnframt verður hvoru ákærðu gert að greiða útlagðan ferðakostnað verjanda.

G-kk-nf S-kk-nf aðstoðarmaður dómara, kveður upp dóm þennan.

D Ó M S O R Ð:

Ákærða, P-kvk-nf D-kvk-nf R-kvk-nf, sæti 30 daga fangelsi en rétt þykir að fresta fullnustu refsingarinnar og falli hún niður að einu ári liðnu frá uppkvaðningu dómsins haldi ákærða almennt skilorð 57. gr. almennra hegningarlaga nr. 19/1940 með síðari breytingum

Ákærða, P-kvk-nf, greiði sakarkostnað sem er málsvarnarlaun skipaðs verjanda hennar, G-kk-ef S-x-x R-kk-ef héraðsdómslögmanns, 188.250 krónur. Einnig þóknun Þ-kvk-ef H-kvk-ef héraðsdómslögmanns, 65.260 krónur fyrir störf sem tilnefndur verjandi á rannsóknarstigi eða samtals 253.510 krónur, auk útlagðs kostnaðar verjandans G-kk-ef S-x-x að fjárhæð 52.400 krónur.

Ákærði, S-kk-nf Þ-kk-nf, sæti fangelsi í þrjá mánuði.

Ákærði, S-kk-nf, greiði sakarkostnað sem er málsvarnarlaun skipaðs verjanda hans, H-kk-ef E. F-kk-ef héraðsdómslögmanns, 138.050 krónur, auk útlagðs kostnaðar verjandans að fjárhæð 26.200 krónur.

Ákærðu sæti upptöku á 33 kannabisplöntum og 5,75 g af maríhúana.

G-kk-nf S-kk-nf